1999R1455 — SL — 06.01.2005 — 005.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B UREDBA KOMISIJE (ES) št. 1455/1999 z dne 1. julija 1999 o standardu trženja za papriko (UL L 167, 2.7.1999, p.22)

spremenjena z:









▼B

UREDBA KOMISIJE (ES) št. 1455/1999

z dne 1. julija 1999

o standardu trženja za papriko







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske skupnosti, ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo ( 1 ), kakor je bila nazadnje spremenjena z Uredbo (ES) št. 1257/1999 ( 2 ), in zlasti člena 2(2) Uredbe, (1) ker je paprika našteta v Prilogi I k Uredbi (ES) št. 2200/96 kot proizvod, za katerega je treba sprejeti standard; ker je bila Uredba Komisije (EGS) št. 79/88 z dne 13. januarja 1988 o standardu kakovosti za solato, kodrolistno endivijo, endivijo eskariol in papriko ( 3 ), kakor je bila nazadnje spremenjena z Uredbo (ES) št. 888/97 ( 4 ), pogosto spremenjena in ne zagotavlja več pravne jasnosti; (2) ker je treba zaradi jasnosti pravila za papriko ločiti od pravil za druge proizvode po Uredbi (EGS) št. 79/88; ker je torej treba zadevna pravila prenoviti in Prilogo II k Uredbi (EGS) št. 79/88 o papriki črtati; ker je zato in zaradi transparentnosti svetovnega trga treba upoštevati standard za papriko, ki ga je priporočila delovna skupina za standardizacijo pokvarljivih proizvodov in razvoj kakovosti pri Ekonomski komisiji OZN za Evropo (ECE); (3) ker mora biti učinek teh standardov odstranitev proizvodov neprimerne kakovosti s trga, uskladitev proizvodnje z zahtevami potrošnikov in spodbujanje trgovinskih odnosov, ki temeljijo na lojalni konkurenci, kar bi pripomoglo k izboljšavi donosnosti proizvodnje; (4) ker se standardi uporabljajo na vseh stopnjah trženja; ker prevoz na dolge razdalje, skladiščenje za določen čas in različno rokovanje, čemur so proizvodi izpostavljeni, lahko povzročijo poslabšanje zaradi biološkega razvoja proizvoda ali njegove pokvarljivosti; ker je treba upoštevati tovrstno poslabšanje, kadar se standardi uporabljajo za stopnje trženja po odpošiljanju; (5) ker so ukrepi, ki jih predvideva ta uredba, v skladu z mnenjem Upravljalnega odbora za sveže sadje in zelenjavo, SPREJELA NASLEDNJO UREDBO:







Člen 1

Standard trženja za papriko, ki sodi pod tarifno oznako KN 0709 60 10, je določen v Prilogi.

Ta standard se uporablja za vse stopnje trženja pod pogoji, ki jih določa Uredba (ES) št. 2200/96.

Vendar pa sme na stopnjah po odpošiljanju proizvod, različno kot določa standard, kazati rahlo zmanjšanje svežine in čvrstosti ter rahlo poslabšanje zaradi svojega razvoja in pokvarljivosti.

Člen 2

Uredba (EGS) št. 79/88 se spremeni:

1. v naslovu se „kodrolistna endivija, endivija eskariol in paprika“ nadomesti s „kodrolistna endivija in endivija eskariol“;

2. prvi odstavek člena 1 se nadomesti z naslednjim: „Standardi kakovosti za solato, kodrolistno endivijo in endivijo eskariol, ki sodijo v tarifno oznako KN 0705 11, ex07 05 19 in 0705 29 00, so določeni v Prilogi.“

3. Priloga II se črta.

Člen 3

Ta uredba začne veljati tretji dan po objavi v Uradnem listu Evropskih skupnosti.

Uporablja se od prvega dne meseca po začetku njene veljavnosti.

Ta uredba je v celoti zavezujoča in se neposredno uporablja v vseh državah članicah.









PRILOGA

STANDARD ZA PAPRIKO

I. OPREDELITEV

▼M1

Ta standard se uporablja za sorte paprike (kultivarje), vzgojene iz rodu Capsicum annuum L. var. annuum, ki se potrošniku dobavljajo sveže, pri čemer so izključene paprike za industrijsko predelavo.

▼B

Po obliki se delijo v štiri komercialne tipe:

— paprika z izdolženimi plodovi (koničasta),

— paprika s kvadratasto oblikovanimi plodovi (nekoničasta-babura),

— paprika s kvadratasto koničastimi plodovi (babura),

— paprika s sploščenimi plodovi (paradižnikova paprika).

II. DOLOČBE O KAKOVOSTI

Namen tega standarda je opredeliti zahteve glede kakovosti za papriko po pripravi in pakiranju.

A. Minimalne zahteve

Ob upoštevanju posebnih določb za vsak razred in dovoljenih odstopanj, mora biti paprika v vseh razredih:

— nepoškodovana,

— zdrava; proizvod, ki je zaradi pojava gnilobe ali poškodbe neprimeren za uživanje, se izloči,

— čista, praktično brez vidne tuje snovi,

— svežega videza,

— praktično brez škodljivcev,

— praktično brez poškodb, ki jih povzročijo škodljivci,

— dobro razvita,

— brez poškodb od zmrzali,

— brez nezaraslih poškodb,

— brez sončnih ožigov [z izjemo zahtev iz poglavja B: Razvrstitev, točka (ii)],

— s pecljem,

— brez odvečne zunanje vlage,

— brez tujega vonja in/ali okusa.

Stopnja razvoja in stanje paprike mora omogočati, da:

— lahko prenese prevoz in rokovanje, in

— doseže namembni kraj v zadovoljivem stanju.

B. Razvrstitev

Paprika se razvrsti v dva spodaj opredeljena razreda:

(i) Razred I

Paprika iz tega razreda mora biti dobre kakovosti. Razvoj, oblika in barva ob upoštevanju stopnje zrelosti morajo biti značilne za sorto in/ali komercialen tip.

Biti mora:

— čvrsta,

— praktično brez peg. — Pecelj je lahko rahlo poškodovan ali odrezan, vendar mora biti čašica cela.

(ii) Razred II

Ta razred vključuje papriko, ki se ne more uvrstiti v razred I, vendar izpolnjuje zgoraj navedene minimalne zahteve.

Če paprika ohrani svoje bistvene značilnosti v zvezi s kakovostjo, sposobnostjo ohranjanja kakovosti in predstavitvijo, so dovoljene naslednje pomanjkljivosti:

— v obliki in razvitosti,

— sončni ožigi ali rahle zarasle poškodbe, ki ne smejo presegati 2 cm v dolžino (pri podolgovatih oblikah) in 1 cm2 celotne površine paprike (pri poškodbah drugačnih oblik),

— rahle suhe površinske poškodbe, ki skupaj ne presegajo dolžine 3 cm. — Paprika je lahko manj čvrsta, vendar ne sme biti uvela. — Lahko ima poškodovan ali odrezan pecelj.

III. DOLOČBE O VELIKOSTI

Velikost se določi z izmero največjega premera zgornjega dela (širina) paprike. V primeru paprike s sploščenimi plodovi (paradižnikova paprika) izraz „širina“ pomeni največji prečni premer.

Pri papriki, ki je sortirana po velikosti, razlika v premeru med največjo in najmanjšo papriko v isti enoti pakiranja ne sme presegati 20 mm.

Širina paprike ne sme biti manjša od:

▼M1

— paprika z izdolženimi plodovi (koničasta): 20 mm

▼B

— paprika s kvadratasto oblikovanimi plodovi (nekoničasta-babura) in paprika s kvadratasto koničastimi plodovi (babura): 40 mm

— paprika s sploščenimi plodovi (paradižnikova paprika): 55 mm — Sortiranje po velikosti ni obvezno za razred II, za katerega se uporabljajo najmanjše velikosti. ▼M1 — Določbe o velikosti ne veljajo za miniaturni pridelek ( 5 ). ▼B

IV. DOLOČBE O DOVOLJENIH ODSTOPANJIH

Odstopanja v zvezi s kakovostjo in velikostjo so dovoljena za vsako enoto pakiranja pri proizvodu, ki ne izpolnjuje zahtev navedenega razreda.

A. Odstopanja od kakovosti

(i) Razred I

10 % paprik po številu oziroma masi, ki ne izpolnjuje zahtev svojega razreda, vendar izpolnjujejo zahteve razreda II oziroma so, izjemoma, v mejah dovoljenih odstopanj tega razreda.

(ii) Razred II

10 % paprike po številu oziroma masi, ki ne izpolnjuje niti zahtev razreda II niti minimalnih zahtev, vendar paprike ne smejo biti gnile ali kako drugače poškodovane, zaradi česar so neprimerne za uživanje.

B. Odstopanja od velikosti

(i) Razred I

10 % paprike po številu oziroma masi, ki ne ustreza velikostim znotraj meje ± 5 mm, in ne vključuje več kot 5 % paprike pod najnižjo določeno velikostjo.

(ii) Razred II

— Paprika, sortirana po velikosti — 10 % paprike po številu oziroma masi, ki ne ustreza velikostim znotraj meje ± 5 mm, in ne vključuje več kot 5 % paprike pod najnižjo določeno velikostjo.

— Paprika, ki ni sortirana po velikosti — 5 % paprike po številu oziroma masi, ki je največ do 5 mm manjša od najnižje določene velikosti.

V. DOLOČBE O PREDSTAVITVI

A. Izenačenost

Vsebina vsake enote pakiranja mora biti izenačena in vsebovati le papriko istega porekla, sorte ali komercialnega tipa, kakovosti, velikosti (če je sortirana po velikosti), in v primeru razreda I, v precejšnji meri iste stopnje razvitosti in obarvanosti.

▼M2

Vendar se lahko mešanice paprik različnih barv pakirajo skupaj, če so izenačene po poreklu, kakovosti, komercialnem tipu in velikosti (če je določena).

Enota pakiranja za potrošnike z neto težo, ki ne presega enega kilograma, lahko vsebujejo mešanico paprik različnih barv in/ali komercialnih tipov, če so izenačene po kakovosti ter po poreklu za vsako barvo in/ali komercialni tip.

▼B

Če je proizvod sortiran po velikosti, mora biti paprika z izdolženimi plodovi dovolj enotna po dolžini.

▼M1

Miniaturna paprika mora biti razmeroma izenačene velikosti. Lahko je pomešana z drugim miniaturnim pridelkom različne vrste in porekla.

▼B

Vidni del vsebine vsake enote pakiranja mora biti reprezentativen za celotno vsebino.

▼M3

Ne glede na prejšnje določbe iz te točke so v prodajnih enotah pakiranja z ► neto teža treh kilogramov ali manj ◄ proizvodi, zajeti s to uredbo, lahko mešani z različnimi vrstami svežega sadja in zelenjave, če so izpolnjeni pogoji iz Uredbe Komisije (ES) št. 48/2003 ( 6 ).

▼B

B. Pakiranje

Paprika mora biti pakirana tako, da primerno ščiti proizvod.

Notranji material pakiranja mora biti nov, čist in takšne kakovosti, da preprečuje poškodbe proizvodov od zunaj in znotraj. Dovoljena je uporaba takšnih materialov, ki nosijo trgovske oznake (etikete, žigi), če se pri tiskanju in lepljenju uporabljajo nestrupena črnila ali lepila.

V enoti pakiranja ne sme biti tujih snovi.

▼M5

Nalepke, ki so posamezno nalepljene na proizvod, so take, da po odstranitvi ne puščajo vidnih sledi lepila niti ne povzročajo poškodb na lupini.

▼B

VI. DOLOČBE O OZNAČEVANJU

Na vsaki enoti pakiranja morajo biti naslednji podatki, ki so zapisani na isti strani, čitljivi in neizbrisno označeni ter vidni od zunaj:

▼M5

A. Identifikacija

Ime in naslov pakirnice in/ali odpremnikaTa navedba se lahko nadomesti:

— za vsa pakiranja z izjemo predpakirne embalaže z uradno izdano ali sprejeto kodno oznako, ki predstavlja pakirnico in/ali odpremnika, navedeno poleg sklicevanja na „Pakirnica in/ali odpremnik“ (ali ustrezne okrajšave);

— samo za predpakirno embalažo z imenom in naslovom prodajalca, ki ima sedež v Skupnosti, navedenim poleg navedbe „Pakirano za:“ ali enakovredno navedbo. V tem primeru označevanje vključuje tudi kodo, ki predstavlja pakirnico in/ali odpremnika. Prodajalec navede vse podatke, ki jih inšpekcijski organ šteje za potrebne v zvezi s pomenom te kode.

▼M2

B. Vrsta proizvoda

Če vsebina ni vidna od zunaj:

— „Paprika“

— barva,

— komercialni tip („izdolžena“, „kvadratasta“ ali „babura“, „kvadratasto koničasta“ ali „babura“, „paradižnikova“) ali ime sorte.

V primeru pakiranja ali enote pakiranja za potrošnike, ki vsebujejo mešanico različnih barv in/ali komercialnih tipov paprik:

— „Mešane paprike“ ali enakovredna označba,

— če vsebina ni vidna od zunaj, barve in/ali komercialni tipi paprik in število paprik vsake barve in/ali komercialnega tipa.

C. Poreklo proizvoda

Država porekla in, neobvezno, področje pridelave ali državno, regionalno ali krajevno ime.

V primeru enot pakiranja za potrošnike, ki vsebujejo mešanico paprik različnih barv in/ali komercialnih tipov različnega porekla, se navedba vsake države porekla nahaja poleg imena barve in/ali zadevnega komercialnega tipa.

▼B

D. Prodajne označbe

— Razred

— Velikost (če je proizvod sortiran po velikosti), ki je izražena kot najmanjši in največji premer ali oznaka „ni sortirano po velikosti“, kjer je ustrezno

▼M2

— Po potrebi „Mini paprike“, „drobne paprike“ ali drugi primerni izraz za miniaturne pridelke. Kadar je več tipov miniaturnih pridelkov pomešanih v isti enoti pakiranja, morajo biti navedeni vsi pridelki in njihovo odgovarjajoče poreklo.

▼B

E. Uradni kontrolni znak (neobvezno)

▼M5

Na pakiranjih niso potrebni podatki, navedeni v prvem pododstavku, če vsebujejo prodajna pakiranja, ki so jasno vidna od zunaj, in so na vsej označeni navedeni podatki. Ta pakiranja naj ne bi imela nobenih navedb, ki bi lahko zavajale. Kadar so ta pakiranja paletna, se podatki navedejo na obvestilu, nameščenem na očitnem mestu na vsaj dveh straneh palete.